Firmicutes

Firmicutes (daripada bahasa Latin: firmus, keras , dan cutis, kulit, merujuk kepada dinding sel) adalah sebuah filum bakteria, di mana kebanyakkanya mempunyai struktur dinding sel yang Gram-positif. Walau bagaimanapun, sesetengah ahli filum ini adalah Gram-negatif. Contohnya, Mollicutes atau mikooplasma, langsung tidak mempunyai dinding sel dan oleh itu tidak boleh diwarnakan oleh pewarnaan Gram, tetapi masih tidak mempunyai lapisan membran kedua yang terdapat didalam bakteria Gram-negatif yang sebenar. Megasphaera, Pectinatus, Selenomonas, dan Zymophilus pula, mempunyai membran luaran palsu yang telap yang juga menyebabkan ia Gram-negatif. Sebelum ini, saintis telah memasukkan semua bakteria Gram-positif kedalam filum Firmicutes, tetapi baru-baru ini, telah mendifinisikan ia sebagai sebuah kumpulan teras yang terdiri oleh bakteria GC-rendah, tidak seperti untuk Actinobacteria. Secara amnya, semua ahli filum Firmicutes mempunyai sel yang berbentuk bulat (kokkus), atau pun berbentuk seperti tongkat lurus (rod). 

Banyak ahli Firmicutes menghasilkan endospora, yang tahan kepada keadaan kering dan mampu betahan didalam persekitaraan yang ekstrim. Firmicutes terdapat didalam pelbagai persekitaran dan kumpulan ini mempunyai beberapa patogen yang terkenal. Sebuah famili didalam filum ini, heliobacteria, boleh menjalani fotosintesis. Firmicutes juga terlibat didalam pembasian minuman keras seperti bir dan arak. 

 Kelas 
Firmicutes dibahagikan kepada Clostridia, yang bersifat aerobik, Bacilli, yang bersifat obligat atau fakultatif aerobik, dan kumpulan Mollicutes. 

Didalam graf pohon filogeni, kumpulan pertama dan kedua mempunyai perkaitan parafiletik atau polifiletik, seperti juga genera utamanya, Clostridium dan Bacillus.  

Besar kemungkinan, kumpulan-kumpulan ini akan dirombak dimasa akan datang. 

 Genus 
Terdapat lebih daripada 274 genus di dalam filum Firmicutes dan di antaranya ialah:

Bacilli, order Bacillales
 Bacillus
 Listeria
 Staphylococcus
Bacilli, order Lactobacillales
 Enterococcus
 Lactobacillus
 Lactococcus
 Leuconostoc
 Pediococcus
 Streptococcus
Clostridia
 Acetobacterium
 Clostridium
 Eubacterium
 Heliobacterium
 Heliospirillum
 Megasphaera
 Pectinatus
 Selenomonas
 Zymophilus
 Sporomusa
Mollicutes
 Mycoplasma
 Spiroplasma
 Ureaplasma
 Erysipelothrix

 Implikasi perubatan  
Filum Firmicutes adalah di dalam flora perut dan telah dibuktikan mempunyai peranan didalam penyerapan  tenaga dan kegemukkan Ley RE, Turnbaugh PJ, Klein S, Gordon JI. Microbial ecology: human gut microbes associated with obesity. Nature. 2006 Dec 21;444(7122):1022-3.

 Pengesanan makmal 
Buat masa ini, tiada teknik pengesanan makmal untuk mengkategorikan mana-mana bakteria secara mutlak kedalam filum Firmicutes kerana filum ini terdiri dari pelbagai sifat fenotaip dan juga kerana banyak berlaku pertukaran plasmid diantara spesis dan genera didalam filum ini. Walau bagaimanapun, kehadiran Firmicutes boleh dikesan dengan menggunakan PCR Masa Langsung seperti yang telah baru dipublikasikan.

 Rujukan 

Kategori:Bakteria

Kategori:Mikrobiologi